bluuebunny/crossref_metadata_2025 huggingface dataset:
U-TH dating and physical properties of stalagmites from Amphoe Ban Rai, Changwat Uthai Thani : Paleoclimate implication
Authors:   , Jankham Kampanart
Published: February 2025

Stalagmite is the one of advantaged paleoclimate and paleoenvironmental implication proxies. Our purposes are study the physical properties of stalagmites from Amphoe Ban Rai, Changwat Uthai Thani and select the stalagmites for paleoclimate implication. We have surveyed 20 caves and observed its physical properties ‒ shape, color, and texture. We collected 3 stalagmite samples, nearly symmetrical shape, in the same cave. Physical properties assessment was done both before and after cutting process which including of texture, color, growth layer. Following by drilling process, we drilled 8 points and each points were replicated. Powdered samples went to the chemistry and measurement process via U-Th method. The ages shows the precipitation in part of late Pleistocene epoch (87000-105000 a. BP) and the large error (±970-7700 a.). Consequently, the time interval between top and bottom of each samples were overlapped. The precipitation of calcite might occur in open system in which disequilibrium that lead 230Th/232Th ratio ranges 27-273 and 238U concentration ranges 40-181 ppb. Generally, the low of 230Th/232Th ratio represent a contamination (Jeffrey et al., 2004) and 238U concentration should be at least 100-200 ppb. (Shen et al., 2002; H. Cheng et al., 2013). These induce the large error and unsuitable for study further. Eventually, this study reveals that this area consists of the oldest stalagmite in Thailand by now and all of the samples provide the age nearly with each other which represent the precipitation ages of all samples and might be composed of variety ages but undiscovered.
ระบบรอยแตกบริเวณเขาถ้าโห่ว จังหวัดเพชรบุรี
Authors:   , กลมเกลียว นวภัทร
Published: February 2025

พื้นที่ศึกษาจัดอยู่ในกลุ่มหินสระบุรี บริเวณภาคใต้ตอนบนของประเทศไทย ที่มีลักษณะของธรณีวิทยาโครงสร้างชั้นหินอยู่ในแนวตะวันตกเฉียงเหนือ-ตะวันออกเฉียงใต้ และมีแนวเอียงเทไปทางทิศตะวันตกเฉียงใต้เป็นแนวหลัก โครงสร้างธรณีวิทยาเป็นผลมาจากการเกิดธรณีแปรสัณฐานของสองช่วงเวลา คือ การชนกันของแผ่นเปลือกไซบูมาสุไทยและแผ่นเปลือกโลกอินโดจีนในยุคไทรแอสซิก-จูแรสสิกในช่วงแรก และการชนกันของแผ่นเปลือกโลกอินเดียและแผ่นเปลือกโลกยูเรเซียในช่วงอีโอซีน โดยการศึกษานี้มีวัตถุประสงค์เพื่อตีความธรณีวิทยาโครงสร้างและวิวัฒนาการของระบบรอยแตกภายในเหมืองหินปูน จากการวิเคราะห์ข้อมูลภาคสนามและโครงสร้างธรณีจุลภาคพบว่าสามารถแบ่งระบบรอยแตกออกเป็น 3 ระบบ คือ รอยแตกตั้งฉากกับชั้นหินวางตัวแนวตะวันออก-ตะวันตก รอยแตกขนานรอยเลื่อนปกติวางตัวแนวตะวันออกเฉียงเหนือ-ตะวันตกเฉียงใต้และแนวตะวันตกเฉียงเหนือ-ตะวันออกเฉียงใต้ และรอยแตกที่สัมพันธ์กับรอยเลื่อนปกติมีแนวการวางตัวหลักแนวตะวันออกเฉียงเหนือ-ตะวันตกเฉียงใต้ โดยลาดับการเกิดของรอยแตกเริ่มจากรอยแตกตั้งฉากกับชั้นหินที่เกิดจากอิทธิพลของการชนกันของแผ่นเปลือกโลกอินจีนและแผ่นเปลือกโลกฉานไทย รอยแตกอันดับที่สองคือรอยแตกขนานรอยเลื่อนปกติและอันดับสุดท้ายคือรอยแตกสัมพันธ์กับรอยเลื่อนปกติที่เกิดจากอิทธิพลของการชนกันของแผ่นเปลือกโลกอินเดียและแผ่นเปลือกโลกยูเรเซีย มีการวางตัวที่สัมพันธ์กับรอยเลื่อนปกติ จากลักษณะธรณีวิทยาโครงสร้างของรอยแตกและวิวัฒนาการของรอยแตกบริเวณ เหมืองหินปูน บริษัท ชลประทานซีเมนต์ จากัด อาเภอชะอา จังหวัดเพชรบุรีคาดว่ามีความสัมพันธ์กับธรณีแปรสัณฐาน 2 ช่วงเวลาคือ ช่วงก่อเทือกเขาอินโดไชเนียน และช่วงก่อเทือกเขาหิมาลัย
การนำหมู่ไทออลออกจากเมอแคปโทเบนโซไทอาโซลโดยใช้โรสเบงกอลเป็นตัวเร่งปฏิกิริยาภายใต้การฉายแสงที่ตามองเห็น
Authors:   , แสงสุริยงค์ กิตติภณ
Published: February 2025

ปฏิกิริยาการการนำหมู่ไทออลออก มีความสำคัญในงานสังเคราะห์สารอินทรีย์ และปฏิกิริยาที่ใช้ตัวเร่งปฏิกิริยาเชิงแสงเป็นทางเลือกหนึ่งในการทำปฏิกิริยา เนื่องจากเป็นวิธีที่เป็นมิตรกับสิ่งแวดล้อมและใช้ได้อย่างยั่งยืน ผู้วิจัยจึงศึกษาการนำหมู่ไทออลออกจาก 2-เมอแคปโทเบนโซไทอาโซล โดยใช้โรสเบงกอลเป็นตัวเร่งปฏิกิริยาเชิงแสง สามารถหาสภาวะที่เหมาะสมในการเกิดปฏิกิริยาคือ ใช้โรสเบงกอลเป็นตัวเร่งปฏิกิริยาเชิงแสง ไอโซโพรพานอลเป็นตัวทำละลาย ไม่ใช้เบสในการทำปฏิริยา และให้แสง LED สีขาวเป็นเวลา 48 ชั่วโมงที่อุณหภูมิห้องในการเกิดปฏิกิริยา ได้เบนโซไทอาโซลที่มีร้อยละผลได้สูงสุด 65 เปอร์เซ็นต์ โดยพิสูจน์ทราบโครงสร้างผลิตภัณฑ์ที่ได้ด้วยเทคนิคนิวเคลียร์แมกเนติกเรโซแนนซ์สเปกโตรสโคปี และแมสสเปกโทรเมตรี และขยายขอบเขตของปฏิกิริยาได้ประสบความสำเร็จในการเกิดโบรมีเนชันของ 2-โบรโมเบนโซไทอาโซล และสร้างพันธะไดซัลไฟด์ของ 2-(4-คลอโรฟีนิล)เบนโซไมอาโซอิลไดซัลไฟด์ได้ร้อยละผลได้ที่ดี
การพัฒนาอุปกรณ์ทดสอบบนกระดาษแบบพกพาสาหรับการตรวจวัดปรอท
Authors:   , วุฒิพลากร ณัฐณิชา
Published: February 2025

ในงานวิจัยนี้ อุปกรณ์ทดสอบบนกระดาษควบคู่กับการตรวจวัดสีโดยใช้เงินอนุภาคนาโน สำหรับการหาปริมาณปรอท Hg(II) ได้ถูกพัฒนาขึ้น ดีแอล-เมทไธโอนีนถูกใช้ในการดัดแปรพื้นผิวเงิน อนุภาคนาโน เพื่อทำให้มีความจำเพาะ และความไวในการตรวจวัด Hg(II) อุปกรณ์กระดาษถูกประดิษฐ์ โดยการพิมพ์ด้วยขี้ผึ้ง ส่วนการตรวจวัดเชิงสีถูกติดตามได้ด้วย ตาเปล่า ภาพถ่ายจากกล้องดิจิตอล และการประมวลผลจากโปรแกรม เมื่อเติม Hg(II) ลงไปในสารละลายเงินอนุภาคนาโนที่ถูกดัดแปร จะเกิด การเปลี่ยนแปลงสีอย่างชัดเจนจากสีม่วงเป็นสีส้ม โดยสามารถสังเกตเห็นได้ชัดเจนด้วยตาเปล่า นอกจากนี้ยังได้ศึกษากลไกของเทคนิคนี้ของเงินอนุภาคนาโนที่ถูกดัดแปรในภาวะที่มี และไม่มี Hg(II) ด้วยการพิสูจน์เอกลักษณ์โดยใช้เครื่องฟูริเออร์ทรานสฟอร์มอินฟราเรด สเปกโทรมิเตอร์ เครื่องยูวี-วิซิ เบิล สเปกโทรโฟโตมิเตอร์ และกล้องจุลทรรศน์แบบส่องผ่าน ตามลำดับ ได้มีการศึกษาตัวแปรในการ ตรวจวัดสี เช่น ความเข้มข้นของตัวดัดแปร เวลาในการเกิดปฏิกิริยา ถูกทำให้เหมาะสม เพื่อที่จะได้ภาวะ ที่ดีที่สุดสำหรับการตรวจวัด Hg(II) พบว่าช่วงความเป็นเส้นตรงของกราฟมาตรฐานอยู่ในช่วง 50 ถึง 500 ppb ซึ่งมีขีดจำกัดในการตรวจวัด เท่ากับ 38 ppb (S/N = 3) นอกจากนี้ วิธีที่พัฒนาขึ้นนี้มี ความจำเพาะต่อการตรวจวัด Hg(II) เทียบกับโลหะชนิดอื่นๆ (As(III) Ni(II) Fe(III) Cu(II) Zn(II) Mg(II) Cd(II) และ Pb(II)) และวิธีนี้ยังถูกประยุกต์ใช้ตรวจวัด Hg(II) ในน้ำดื่ม น้ำประปา และน้ำจากแหล่งน้ำ พบว่าเปอร์เซ็นต์การคืนกลับของ Hg(II) ที่ถูกเติมลงไปนั้นมีค่าที่ยอมรับได้
ความคาดหวังของเภสัชกรร้านยาต่อบทบาทเภสัชกรครอบครัว
Authors:   , สุขญาติ ชโลธร
Published: February 2025

ร้านยาจัดเป็นหน่วยบริการสุขภาพชนิดปฐมภูมิที่อยู่ใกล้ชิดและได้รับความนิยมจากประชาชนเป็นอย่างมาก
เนื่องมาจากความสะดวกและรวดเร็วในการเข้ารับบริการ ร้านยายังมีบทบาทสำคัญเสมือนเป็น " ที่พึ่งด้านสุขภาพของชุมชน"ดังนั้นการเพิ่มบทบาทเภสัชกรครอบครัวจึงน่าจะมีประโยชน์อย่างยิ่งในการเพิ่มคุณค่าแก่วิชาชีพเภสัชกรการศึกษานี้มีวัตถุประสงค์เพื่อศึกษาหาความสัมพันธ์ของประเภทร้านยา ความรับรู้ ทัศนคติ กับความคาดหวังของเภสัชกรร้านยาที่มีต่อบทบาทเภสัชกรครอบครัว โดยใช้แบบสอบถามเก็บข้อมูลจากเภสัชกรร้านยาเดี่ยวที่เข้าร่วมการประชุมสัมมนาในช่วงระหว่างเวลาที่ดำเนินการศึกษาด้วยวิธีสุ่มตามสะดวกจำนวนทั้งสิ้น 114 คน ผลการศึกษาครั้งนี้ส่วนใหญ่มาจากร้านยาเดี่ยวที่มีเภสัชกรที่มีอายุ 50 ปีขึ้นไปและมีประสบการณ์ทำงานในร้านยามากกว่า 20 ปีทั้งในเขตกรุงเทพและต่างจังหวัด จากการศึกษาพบว่ากิจกรรมเชิงวิชาชีพของร้านยาโดยส่วนใหญ่คือ การให้ความรู้และการแก้ไขความเชื่อที่ผิดของผู้ป่วยในเรื่องโรค สุขภาพและยา ส่วนใหญ่มีความรับรู้ต่อบทบาทเภสัชกรครอบครัวมากกว่าร้อยละ 70 และมีทัศนคติที่ดีในเรื่องของบทบาทในการให้คำปรึกษาทางด้านยา , อาหารเสริม ,สมุนไพร และสุขภาพให้แก่ผู้ป่วยและครอบครัวเภสัชกรร้านยาโดยส่วนใหญ่แล้วมีความคาดหวังมากต่อบทบาท
เภสัชกรครอบครัว และคาดหวังมากที่สุดในเรื่องของการที่เภสัชกรครอบครัวช่วยให้เกิดระบบการส่งต่อผู้ป่วยไป
โรงพยาบาลที่ดีขึ้นในการศึกษานี้ยังพบว่าการทำกิจกรรมของร้านยาในเชิงวิชาชีพและทัศนคติจะมีความสัมพันธ์กับ
ความหวังต่อบทบาทเภสัชกรครอบครัว อย่างมีนัยสำคัญทางสถิติที่ค่า P-value <0.05
การวิจัยนี้จึงสามารถใช้เป็นแนวทางเบื้องต้นในการขับเคลื่อนนโยบายในการสร้างบทบาทเภสัชกรครอบครัว
ของเภสัชกรร้านยา โดยมุ่งเน้นไปที่ปัจจัยส่งเสริมให้เภสัชกรร้านยาทำกิจกรรมในเชิงวิชาชีพให้มากขึ้น รวมทั้งการ
สร้างทัศนคติที่ดีต่อบทบาทเภสัชกรครอบครัว
Effects of ‘The Power of Self-Awareness’ on Stress and Self-Compassion
Authors:   , Suthikorncompee Pirakorn
Published: February 2025

Our main objective was to observe the effects of a two-day workshop on self-awareness, as taught by the Brahma Kumaris World Spiritual University (BKWSU) on an individual’s perceived stress and self-compassion by using a pre-post study design. Materials: An adapted version of the Perceived Stress Scale (PSS-10), a shorter version of the Self-Compassion Scale (SCS-12), and a self-reported questionnaire. Aim: The researchers hypothesized that participants’ post-test scores on the adapted PSS scale would be lower than the pre-test, indicating a reduced stress level. Additionally, participants’ post-test scores on the adapted SCS scale would be higher than the pre-test, indicating increased self-compassion. Procedures: Before attending the workshop, participants were asked to fill in the pre-test, which includes the adapted PSS and SCS scales; and after the workshop, participants were asked to fill in the post-test, which included the adapted PSS and SCS scales along with the self-reported questionnaire. Results: As hypothesized, participants’ post-test scores on the adapted PSS scale were lower than their pre-test scores, indicating lower stress, and participants’ post-test scores on the adapted SCS scale were higher than their pre-test scores, indicating higher self-compassion.
Using Online Retail Therapy to Reduce Lingering Sadness
Authors:   , Ajanant Chanitnant
Published: February 2025

Prior research has suggested that ‘retail therapy’, or shopping to improve one’s mood, could be used to help reduce sadness through the mechanism of control restoration. Nonetheless, this phenomenon had merely been examined in traditional way of shopping. The aim of the present study was to investigate whether online shopping would have similar effects in reducing sadness, specifically in Thai undergraduate students. Hence, we hypothesized that online retail therapy would reduce sadness as well as there would be a difference between individuals in purchasing condition and those in browsing condition. We used a novel online shopping tasks and modified version of PANAS-X scale measuring both positive and negative affects in the study. The findings showed a significant effect of retail therapy in reducing sadness; however, there was no significant difference found between the two conditions. Future directions and implications were discussed.
โบรมิเนชันของแอลเคนที่เร่งปฏิกิริยาด้วย bis (picolinato)oxovanadium(IV)
Authors:   , สาโรชสุนทรกุล สกลรัชต์
Published: February 2025

ได้ศึกษาปฏิกิริยาโบรมิเนชันของแอลเคนที่เร่งปฏิกิริยาด้วย bis(picolinato) oxovanadium(IV) และ tert-butyl hydroperoxide (TBHP) ภายใต้ภาวะที่ไม่รุนแรง ได้ศึกษาปัจจัยสี่ข้อสำหรับภาวะที่เหมาะสมต่อการส่งผลต่อการเกิดแอลคิลโบรไมด์ ได้แก่ ชนิดโบรมิเนทิงเอเจนต์ ปริมาณโบรมิเนทิงเอเจนต์ ชนิดตัวทำละลายและปริมาณตัวออกซิไดซ์ ภาวะที่เหมาะสมที่สุดคือ ใช้ cyclododecane 1 mmol เป็นสารตั้งต้นตัวอย่าง, เฮกซะโบรโมแอซีโทน (HBA) 1 mmol เป็นโบรมิเนทิงเอเจนต์, TBHP 10 mmol ใน acetonitrile เป็นเวลา 6 ชั่วโมง พบว่าค่าครึ่งชีวิตของการเกิดแอลคิลโบรไมด์เท่ากับ 34.2 นาที ได้เลือกแอลเคนหลายชนิด ได้แก่ adamantane, ethylbenzene, dodecane, acetophenone, 2,4-dimethylpentane และ isooctane มาศึกษารายละเอียดของปฏิกิริยานี้ พบว่า พันธะ 3° C-H ถูกกระตุ้นให้เกิดปฏิกิริยาได้ดีกว่า 2° C-H และ 1° C-H ตามลำดับ การศึกษาการเลือกจำเพาะทางเคมีบ่งบอกว่า แอลคิลโบรไมด์เกิดผ่านสารตัวกลางที่เกิดจากแอลเคน ไม่ใช่จากการเปลี่ยนรูปของแอลกอฮอล์
การสังเคราะห์และอิเล็กทรอพอลิเมอไรเซชันของคอปเปอร์(II)-ซาเลน-ไทโอฟีนคอนจูเกต
Authors:   , จงพาณิชกุล อภินัทธ์
Published: February 2025

อนุพันธ์ของชิฟฟ์เบสเป็นอนุพันธ์ชนิดหนึ่งที่ได้รับการศึกษาอย่างกว้างขวางในฐานะตัวเร่งปฏิริยาที่มี ประสิทธิภาพ งานวิจัยนี้มุ่งสังเคราะห์อนุพันธ์ของสารเชิงซ้อนของคอปเปอร์(II) กับชิฟฟ์เบสที่มีหมู่แทนที่เป็นไทโอฟีน และไบไทโอฟีน และการเกิดปฏิกิริยาอิเล็กทรอพอลิเมอไรเซชันไปเป็นฟิล์มพอลิเมอร์บนแผ่นแก้วที่เคลือบด้วย indium tin oxide เพื่อการเร่งปฏิกิริยารีดักชันทางเคมีไฟฟ้าของคาร์บอนไดออกไซด์ ผลการทดลองแสดงให้เห็นว่า สามารถสังเคราะห์สารประกอบเป้าหมายออกมาได้โดยมีร้อยละผลได้ในแต่ละขั้นตอนอยู่ในช่วง 59 -89 อีกทั้ง สารประกอบเป้าหมายทั้งสองสามารถเกิดเป็นฟิล์มพอลิเมอร์ที่มีลักษณะเรียบและเสถียรได้จากระบบที่มีแผ่นแก้ว เคลือบ indium tin oxide แผ่นแพลทินัม เส้นลวดซิลเวอร์/ซิลเวอร์คลอไรด์ เป็นขั้วไฟฟ้าทางาน ขั้วไฟฟ้าช่วย และ ขั้วไฟฟ้าอ้างอิงแบบควอไซ ตามลำดับ ศักย์ไฟฟ้าที่เลือกใช้อยู่ในช่วง -200 ถึง 1300 มิลลิโวลต์ และ 0 ถึง 1500 มิลลิ โวลต์ สำหรับอนุพันธ์ที่มีไทโอฟีน และไบไทโอฟีนเป็นหมู่แทนที่ ตามลำดับ จึงถือว่าสารประกอบเป้าหมายทั้งสองนั้น เป็นสารที่มีความเป็นไปได้สำหรับการนำไปขึ้นรูปเป็นฟิล์มทางเคมีไฟฟ้า และสามารถนำไปใช้ในการศึกษาการทำหน้าที่เป็นตัวเร่งปฏิกิริยารีดักชันทางเคมีไฟฟ้าของคาร์บอนไดออกไซด์ต่อไปได้
การพัฒนาวิธีการสกัดสาร polyphenolics และ caffeine จากกากกาแฟเพื่อประยุกต์ใน บรรจุภัณฑ์ที่มีฤทธิ์ต้านเชื้อราสำหรับผลิตผลทางการเกษตร
Authors:   , ทรัพย์เย็น วรรณิดา
Published: February 2025

โครงการนี้มุ่งที่จะพัฒนาบรรจุภัณฑ์สำหรับผลิตผลทางการเกษตรที่มีฤทธิ์ยับยั้งเชื้อรา โดยใช้สารสกัดหยาบจากกากกาแฟ ซึ่งเป็นของเหลือทิ้ง โดยในโครงการนี้ใช้วิธีการสกัดด้วยตัวทำละลายควบคู่กับการเขย่าด้วยเครื่อง Overhead mixer และศึกษาฤทธิ์ของสารสกัดหยาบจากกากกาแฟในการยับยั้งเชื้อรา Colletotrichum gloeosporioides ซี่งทำให้เกิดจุดดำ หรือ โรคแอนแทรคโนสบนผลไม้ จากการศึกษาพบว่าภาวะที่เหมาะสมในการสกัดกากกาแฟ คือ ตัวทำละลายผสมเอทิลแอลกอฮอล์และน้ำที่อัตราส่วน 1:1 โดยมีอัตราส่วนของกากกาแฟต่อตัวทำละลายที่ใช้ในการสกัดเท่ากับ 1:5 กรัมต่อมิลลิลิตร และพบว่าอัตราเร็วของการเขย่าที่เหมาะสมเท่ากับ 30 รอบต่อนาที โดยระยะเวลาในการสกัดที่ให้ปริมาณสารประกอบฟีนอลและกาเฟอีนสูงที่สุด คือ 5 ชั่วโมง และจากการศึกษาฤทธิ์ในการยับยั้งเชื้อราของสารสกัดหยาบจากกากกาแฟที่ความเข้มข้นต่าง ๆ พบว่าสารสกัดที่ความเข้มข้น 50, 100 และ 200 มิลลิกรัมต่อมิลลิลิตรสามารถยับยั้งการเจริญเติบโตของเชื้อราได้ และมีเปอร์เซ็นต์การยับยั้งเท่ากับ 6.97 ± 2.43, 13.03 ± 2.94 และ 22.78 ± 7.92 ตามลำดับ
ฤทธิ์ความเป็นพิษของสารลูพาลบิจีนินจากเถาวัลย์เปรียงต่อเซลล์มะเร็งรังไข่เพาะเลี้ยง
Authors:   , สุทธิธรรม กันต์ธร
Published: February 2025

ลูพาลบิจีนินเป็นสารในกลุ่มฟลาโวนอยด์ที่สกัดได้จากเถาของเถาวัลย์เปรียง มีรายงานถึงฤทธิ์ความเป็นพิษ
ต่อเซลล์มะเร็งหลายชนิด เช่น มะเร็งปอด มะเร็งเต้านม อย่างไรก็ตามยังไม่มีการศึกษาในเซลล์มะเร็งรังไข่ ในการศึกษานี้
จึงใช้เซลล์มะเร็งรังไข่สองชนิด ได้แก่ SKOV3 ซึ่งเป็นเซลล์ adenocarcinoma และ PA-1 ซึ่งเป็นเซลล์ teratocarcinoma
ในการทดสอบฤทธิ์ความเป็นพิษต่อเซลล์ของลูพาลบีจีนิน พบว่าความเข้มข้นของลูพาลบิจีนินที่ออกฤทธิ์ยับยั้งเซลล์มะเร็ง
ชนิด SKOV3 และ PA-1 ได้ร้อยละ 50 มีค่าเป็น 52.12±5.49 และ 29.37±11.61 ไมโครโมลาร์ ตามลำดับ ลูพาลบิจีนิน
ที่ความเข้มขันที่ออกฤทธิ์ยับยั้งซลล์ได้ร้อยละ 50 สามารถกระตุ้นให้ SKOV3 เกิดการตายแบบ apoptosis และมีการ
แสดงออกของเอนไซม์ caspase หลายชนิด เมื่อศึกษาการแสดงออกของยีน caspase-3, 8 และ 9 ซึ่งเป็นยีนที่มี
ความสำคัญต่อกระบวนการตายแบบ apoptosis พบการแสดงออกของยีนดังกล่าวเพิ่มขึ้นสูงสุดที่เวลา 24 ชั่วโมงจากนั้น
จึงลดลง ทั้งนี้ควรมีการศึกษาการแสดงออกของโปรตีนที่เกี่ยวข้องในกระบวนการตายแบบ apoptosis เพิ่มเติมโดยละเอียด
เพื่อให้ทราบถึงกลไกการออกฤทธิ์ของสารที่ชัดเจนยิ่งขึ้น
ในขณะที่เซลล์ PA- เมื่อได้รับลูพาลบีจีนินที่ความเข้มข้นที่ออกฤทธิ์ยับยั้งชลล์ได้ร้อยละ 50 นั้นกระตุ้นให้เซลล์
เกิดการตายแบบ necrosis ในชั่วโมงที่ 12 ถึง 48 และพบการตายแบบ apoptosis ในชั่วโมงที่ 72 สอดคล้องกับ
ผลการแสดงออกของเอนไซม์ aspase หลายชนิดหลังจากชั่วโมงที่ 48 ทั้งนี้ลูพาลปิจีนินมีผลกระตุ้นให้เซลล์ PA-1 เกิดการ
ตายแบบ necrosis ช่วงแรกและแบบ apoptosis ตามมาในช่วงหลัง อย่างไรก็ตามควรมีการศึกษาฤทธิ์ของลูพาลบิจีนิน
ต่อเซลล์ PA-1 เพื่อให้ทราบกลไกการออกฤทธิ์ที่แน่ซัดต่อไป
ความสัมพันธ์ของพฤติกรรมการใช้เฟซบุ๊กกับภาวะซึมเศร้าและปัญหาสุขภาพจิต ในนิสิตระดับปริญญาตรี
Authors:   , เหล่าไทย สุธินี
Published: February 2025

การวิจัยครั้งนี้จัดทาขึ้นโดยมีวัตถุประสงค์เพื่อศึกษาความสัมพันธ์ระหว่างพฤติกรรมการใช้เฟซบุ๊ก กับภาวะซึมเศร้าและปัญหาสุขภาพจิตของนิสิตระดับปริญญาตรี โดยกลุ่มตัวอย่างคือ นิสิตระดับปริญญาตรี จุฬาลงกรณ์มหาวิทยาลัย ระบบทวิภาค จำนวน 393 คน แบ่งเป็นเพศชาย 187 คน และเพศหญิง 206 คน การวิจัยนี้เป็นการวิจัยเชิงปริมาณ เครื่องมือที่ใช้ในการดำเนินการวิจัย ได้แก่ แบบสำรวจพฤติกรรมการใช้เฟซบุ๊ก ที่กลุ่มผู้วิจัยพัฒนาขึ้น แบบประเมินภาวะซึมเศร้า เรียบเรียงและแปลเป็นภาษาไทยโดย มาโนช หล่อตระกูล (2544) และแบบคัดกรองปัญหาสุขภาพจิต ฉบับภาษาไทย (GHQ-28) พัฒนาขึ้นมาโดย ธนา นิลชัยโกวิทย์ และคณะ (2545) วิเคราะห์ข้อมูลโดยนำคะแนนรวมจากแบบสารวจพฤติกรรมการใช้เฟซบุ๊กมาหาค่าความสัมพันธ์ (Correlation Analysis) ระหว่างตัวแปรสุขภาพจิตและภาวะซึมเศร้าด้วยการใช้สัมประสิทธิ์สหสัมพันธ์เพียร์สัน (Pearson Product-moment Correlation Coefficient) ผลการวิจัยพบว่า 1. พฤติกรรมการใช้เฟซบุ๊กไม่มีความสัมพันธ์กับภาวะซึมเศร้าของกลุ่มตัวอย่างที่เป็นนิสิตระดับปริญญาตรี (r = .095, n.s.) 2. พฤติกรรมการใช้เฟซบุ๊กมีความสัมพันธ์ในทางบวกกับปัญหาสุขภาพจิต ของกลุ่มตัวอย่างที่เป็นนิสิตระดับปริญญาตรี (r = .104, p < .05)
ความสัมพันธ์ระหว่างอัตมโนทัศน์ การริเริ่มพัฒนาความงอกงามแห่งตน และความสุขของนักเรียนมัธยมศึกษาตอนปลาย
Authors:   , เลิศวิริยะสวัสดิ์ บัวบูชา
Published: February 2025

การวิจัยครั้งนี้มีวัตถุประสงค์เพื่อศึกษาความสัมพันธ์ระหว่างอัตมโนทัศน์ การริเริ่มพัฒนาความงอกงามแห่งตน และความสุขของนักเรียนมัธยมศึกษาตอนปลาย โดยมีกลุ่มตัวอย่างเป็นนักเรียนมัธยมศึกษาตอนปลายจำนวน 195 คน อายุ 15-19 ปี เครื่องมือที่ใช้ในการวิจัย ได้แก่ มาตรวัดอัตมโนทัศน์ มาตรวัดการริเริ่มพัฒนาความงอกงามแห่งตน และมาตรวัดความสุข วิเคราะห์ด้วยสถิติสหสัมพันธ์แบบเพียร์สัน และการวิเคราะห์การถดถอยพหุคูณ ผลการวิจัยพบว่า 1. อัตมโนทัศน์มีความสัมพันธ์ทางบวกกับการริเริ่มพัฒนาความงอกงามแห่งตนและความสุขของนักเรียนมัธยมศึกษาตอนปลายอย่างมีนัยสำคัญทางสถิติที่ระดับ .01 (r = .195, p<.01; r = .305, p<.019 ตามลำดับ) 2. การริเริ่มพัฒนาความงอกงามแห่งตนมีความสัมพันธ์ทางบวกต่อความสุขของนักเรียนมัธยมศึกษาตอนปลายอย่างมีนัยสำคัญทางสถิติที่ระดับ .01 (r = .335, p<.01) 3. อัตมโนทัศน์ และ การริเริ่มพัฒนาความงอกงามแห่งตนสามารถทำนายความสุขของนักเรียนมัธยมศึกษาตอนปลายได้อย่างมีนัยสำคัญทางสถิติที่ระดับ .05 (β =.249 ,p<.05; β =.286 ,p<.05 ตามลาดับ)
Method development for detemination of carbofuran by voltammetry using graphene quantum dot-modified screen-printed carbon clectrode
Authors:   , Saikaew Pornlapas
Published: February 2025

The in-house screen-printed carbon electrode (SPCE) was successfully modified with ionic liquid and graphene quantum dots for the determination of carbofuran which is one of the toxic carbamate pesticides. Carbofuran can be hydrolyzed under basic condition at high temperature and turned to carbofuran-phenol which is more electrochemically active than carbofuran. The optimal electrode modification conditions were investigated by cyclic voltammetry. The optimal electrode used 10 mg ionic liquid and 7.5 μL graphene quantum dots solution. Moreover, the study of electrochemical process of 2 carbamate pesticides namely carbofuran and carbendazim was performed by differential pulse voltammetry and their phenol forms showed good electrochemical response.
การศึกษาลักษณะเฉพาะของแหล่งแร่เหล็กสการ์นเขาเหล็ก อําเภอหนองบัว จังหวัดนครสวรรค์
Authors:   , จงใจงาม ธนพรรณ
Published: February 2025

แหล่งแร่เหล็กและแหล่งแร่สการน์พบในพื้นที่เขาเหล็ก อ.หนองบัว จ.นครสวรรค์ เขาเหล็กตั้งอยู่ในบริเวณแนวคดโค้งเลยเพชรบูรณ์ซึ่งเคยมีการทำเหมืองแร่เหล็กจากแหล่งแร่สการ์น และแหล่งแร่ที่เกิดกับน้ำแร่ร้อนอุณหภูมิต่ำ บริเวณพื้นที่เขาเหล็ก พบหินท้องที่ 2 ชนิด คือ หินภูเขาไฟ ได้แก่ หินแอนดิซิติกขนาดเนื้อทรายและเหลี่ยม และ หินปูน ซึ่งถูกแปรสภาพจากการแทรกดันของหินอัคนีบาดาล(ไดโอไรต์)เกิดเป็นแหล่งแร่สการ์นที่ให้สินแร่เหล็ก(เหล็กสการ์น) โดยพบการเกิดสการ์น 2 ชนิดด้วยกันคือ เอนโดสการ์นและเอกโซสการ์น แต่ในบริเวณพื้นที่เหมืองสามารถพบเห็นการแปรเปลี่ยนแบบเอกโซสการ์นได้เพียงอย่างเดียวเนื่องจากส่วนของเอนโดสการ์นถูกแทนที่ด้วยแร่แมกนีไทต์ไปหมดแล้ว การแปรเปลี่ยนแบบเอกโซสการ์นยังสามารถจำแนกย่อยออกได้อีก 2 ประเภท คือ โปรเกรดสการ์นและ รีโทรเกรดสการ์น โดยโปรเกรดสการ์น พบโซนแร่ที่ทั้งหมด 3 โซนด้วยกันคือ 1.โซนการ์เนต ขนาดเม็ดแร่ของการ์เนต มีขนาด 1 มิลลิเมตร จนถึง 2 เซนติเมตร กระจายตัวแบบไม่สม่ำเสมอ สามารถเห็นรูปผลึกอย่างชัดเจน พบการ์เนตทั้งสี แดงน้ำตาล และสีเขียว 2.โซนไพพรอกซีน พบ ทางด้านทิศใต้ อยู่ถัดจากโซนการ์-เนต มาทางด้านทิศตะวันออก มีขนาดกว้างประมาณ 3 เมตร และ 3.โซนหินอ่อน ตั้งอยู่ทางตะวันตกเฉียง-เหนือของเหมือง ประเภทที่สองของการแปรเปลี่ยนแบบเอกโซสการ์นคือรีโทรเกรดสการ์น พบเป็นสายแร่ คลอไรท์-เอปิโดท และสายแร่แคลไซต์ ให้แร่ เอปิโดท และ คลอไรท์ ซึ่งเป็นแร่อุณภูมิต่ำ นอกจากนี้ยังมีการศึกษาสินแร่เหล็กพบว่าแร่ส่วนใหญ่เป็นแร่แมกนีไทต์และพบแร่ไพไรต์,ชาลโคไพไรต์ และ สฟาเลอไรต์ โดยสามารถลำดับการเกิดของแร่ในตัวสินแร่เหล็กได้ 2 ลำดับ โดย ลำดับที่ 1 คือ แมกนีไทต์ เป็นลำดับแรกที่เกิดก่อน และ ลำดับที่ 2 คือ ไพไรต์,ชาลโคไพไรต์ และ สฟาเลอไรต์ พบเป็นลักษณะสายแร่ที่ตัดเข้ามาในแร่แมกนีไทต์อีกที
เปรียบเทียบการจัดแบ่งประเภทยา กระบวนการเปลี่ยนแปลงประเภทยาในประเทศต่างๆ
Authors:   , ลาวณิชย์ ดวงพรลี
Published: February 2025

การจัดแบ่งยประเภทาในแต่ละประเทศมีความแตกต่างกัน ซึ่งความไม่เป็นหนึ่งเดียวกันทางกฎหมายควบคุมยาในแต่ละประเทศ ส่งผลให้ประชาชนในแต่ละประเทศทั่วโลกเข้าถึงยาได้ไม่เท่ากัน โดยผู้บริโภคสามารถเข้าถึงยาที่ไม่ต้องใช้ใบสั่งยาจากแพทย์ได้ง่ายกว่ายาที่ต้องใช้ใบสั่งยาจากแพทย์ ยาหลายชนิดจึงถูกเปลี่ยนประเภทเป็นยาที่ไม่ต้องใช้ใบสั่งยาจากแพทย์เพื่อให้ประชาชนสามารถเข้าถึงยาได้ง่ายขึ้น อย่างไรก็ตามในความเป็นจริงยาบางชนิดถูกเปลี่ยนประเภทเพื่อให้ผู้บริโภคเข้าถึงได้ยากขึ้น จากสาเหตุหลักคือยานั้นมีความเสี่ยงสูงที่จะถูกนำไปใช้ในทางที่ผิด ซึ่งความแตกต่างของการจัดประเภทยา (Drug Classification) แสะกระบวนการเปลี่ยนแปลงประเภทยา (Drus Reclassification) ของแต่ละประเทศนั้นยังไม่เป็นที่แน่ชัด จุดประสงค์ การศึกษานี้มีจุดประสงค์เพื่อเปรียบเทียบการ
จัดแบ่งประเภทยา และกระบวนการเปลี่ยนประเภทยาใน 6 ประเทศ ได้แก่ สหรัฐอเมริกา อังกฤษ นิวซีแลนด์แคนาดา ญี่ปุ่น และไทย วิธีดำเนินงานวิจัย รูปแบบการวิจัยที่ใช้คือการทบทวนวรรณกรรม ข้อมูลประเภทยาและกระบวนการเปลี่ยนประเภทยาสืบค้นจากฐานข้อมูลหน่วยงานภาครัฐของแต่ละประเทศ ผลการวิจัย การแบ่งประเภทยาตามการควบคุมทางกฎหมาย แบ่งเป็น 2 ประเภทหลัก คือ ยาที่ต้องใช้ใบสั่งยาจากแพทย์ และยาที่ไม่ต้องใช้ใบสั่งยาจากแพทย์ โดยภายใต้ประเภทยาที่ไม่ต้องใช้ใบสั่งยาจากแพทย์มีการแบ่งกลุ่มย่อยหลากหลาย แตกต่างกันตามแต่ละประเทศ ดังนี้ สหรัฐอเมริกาไม่มีการแบ่งกลุ่มย่อย อังกฤษ และญี่ปุ่นแบ่งเป็น 2 กลุ่มย่อย แคนาดา นิวซีแลนด์ และไทยแบ่งเป็น 3 กลุ่มย่อย ยาที่ไม่ต้องใช้ใบสั่งยาจากแพทย์มีความแตกต่างกัน คือ ต้องอยู่ในความดูแลของเภสัชกรจำหน่ายในร้านยา หรือไม่มีเงื่อนไข จากการเปรียบเทียบกลุ่มยาในแต่ละประเทศ พบว่ามีความน่าสนใจ เช่น ยา
ปฏิชีวนะจัดเป็นยาที่ต้องใช้ใบสั่งยาจากแพทย์ใน 5 ประทศ แต่จัดเป็นยาอันตรายในประเทศไทย
เดสลอราทาดีน จัดเป็นยาที่ต้องใช้ใบสั่งยาจากแพทย์ในอเมริกา อังกฤษ และญี่ปุ่น ยาอันตรายในไทย ยาที่บังคับจำหน่ายในร้านยาในนิวซีแลนด์ schedule U ในแคนาดา ยาซูโดอีเฟดรีน 60 มิลลิกรัมจัดเป็นยาที่ต้องใช้ใบสั่งยาจากแพทย์ในนิวซีแลนด์และไทย ยาจำหน่ายหน้าเคาน์เตอร์ในสหรัฐอเมริกา จัดอยู่ในยาที่ต้องใช้ใบสั่งยาจากแพทย์ และยาที่จำหน่ายโดยเภสัชกรในประเทศอังกฤษ กระบวนการการเปลี่ยนแปลงประเภทยามีความแตกต่างกันในแต่ละประเทศ แต่อย่างไรก็ตามหน่วยงานรัฐบาลของแต่ละประเทศใช้เกณฑ์แนวทางการเปลี่ยนประเภทยาที่เหมือนกัน คือ ความปลอดภัย ความซับซ้อนของโรค ความสามารถในการวินิจฉัยโรคเองของผู้ใช้ยา ความจำเป็นในการเข้าถึงยาในระยะเวลาอันรวดเร็วและความเสี่ยงในการใช้ยาในทางที่ผิด ในสหรัฐอเมริกาและอังกฤษการเปลี่ยนประเภทยามีผลเฉพาะบริษัทยาที่ยื่นขอเท่านั้น แตกต่างจากในประเทศอื่นที่จะมีผลต่อยาทุกแบรนด์ที่ขึ้นทะเบียนในประเทศนั้น ๆ สรุปผลการวิจัย การจัดแบ่งประเภทยาในแต่ละประเทศ มีความแตกต่างกันเนื่องจากบริบทเฉพาะของแต่ละประเทศเมื่อมีการเปลี่ยนประเภทยา ทั้ง 6 ประเทศใช้เกณฑ์เดียวกันในการพิจารณาคือการประเมินประโยชน์และความเสี่ยง
การคำนวณการเข้าจับเชิงโมเลกุลระหว่างเอซีอีกับสารยับยั้งที่ใช้ในการรักษาโรคความดันโลหิตสูง
Authors:   , ชีวาเกียรติยิ่งยง ชุติมณฑน์
Published: February 2025

โรคความดันโลหิตสูงเป็นปัจจัยเสี่ยงอันดับสองที่ก่อให้เกิดการเสียชีวิตและความพิการทั่วโลก วิธีการ หนึ่งในการรักษาโรคความดันโลหิตสูง คือ การยับยั้งการทางานของแองจิโอเทนซิน-คอนเวอร์ติงเอนไซม์ ใน ปัจจุบันมียารักษาโรคความดันโลหิตสูงที่ออกฤทธิ์ยับยั้งการทางานของ แองจิโอเทนซิน-คอนเวอร์ติงเอนไซม์ อยู่ หลายตัวซึ่งแต่ละตัวก็จะมีประสิทธิภาพในการใช้งานไม่เท่ากัน งานวิจัยนี้จึงศึกษาเปรียบเทียบข้อมูลโครงสร้าง เกี่ยวกับรูปแบบการเข้าจับและอันตรกิริยาระหว่างยาที่เป็นสารยับยั้งเหล่านี้จำนวน 24 ตัว กับ แองจิโอเทนซิน- คอนเวอร์ติงเอนไซม์ โดยใช้เทคนิคการคำนวณการเข้าจับเชิงโมเลกุล ผลการคำนวณพบว่า ลักษณะการเข้าจับ ของตัวยับยั้งทุกตัวในตัวรับชนิดเดียวกันจะมีความใกล้เคียงกัน แต่ต่างกันที่ตำแหน่งการเกิดพันธะกับกรดอะมิโน บางกลุ่ม อันได้แก่ ALA1, SEP284 และ GLU 411 และในตัวรับที่มีประสิทธิภาพสูงในการทำงานสูงจะเกิดพันธะ ไฮโดรเจนกับ HE22-GLY281, OE2-GLU376 และ HZ3-LYS511 และมีค่า IC₅₀ ต่ำดังนั้นจึงทำให้เห็นว่า Utibapril เป็นยาที่มีประสิทธิภาพดีที่สุดในปัจจุบัน ซึ่งงานวิจัยนี้จะช่วยให้เข้าใจกลไกการออกฤทธิ์ของยากลุ่มนี้ ได้ดียิ่งขึ้น รวมถึงจะเป็นประโยชน์ต่อการค้นคว้าพัฒนายารักษาโรคตัวใหม่ที่มีประสิทธิภาพมากขึ้น
การสังเคราะห์คอมพอสิตของอนุภาคนาโนอะลูมินาและเหล็กออกไซด์และการทดสอบความเป็นสารเสริมฤทธิ์วัคซีน
Authors:   , ด้วงนคร กาญจนาภา
Published: February 2025

ปัจจุบันระบบนำส่งวัคซีนรูปแบบอนุภาคนาโนเริ่มเป็นที่สนใจในการนำมาใช้ในการพัฒนาวัคซีนมากขึ้น เนื่องจากสามารถช่วยเพิ่มประสิทธิภาพของวัคซีนได้หรือมีสมบัติเป็นสารเสริมฤทธิ์วัคซีน งานวิจัยนี้จึงได้ทำการสังเคราะห์นาโนคอมพอสิตของอนุภาคนาโนอะลูมินาซึ่งมีสมบัติเป็นสารเสริมฤทธิ์วัคซีนและอนุภาคนาโนเหล็กออกไซด์ที่สามารถแสดงปรากฎการณ์ superparamagnetic หรือสามารถถูกเหนี่ยวนำโดยสนามแม่เหล็กภายนอกไปยังบริเวณเป้าหมายได้โดยยังมีความเสถียรทางคอลลอยด์ โดยทำการสังเคราะห์นาโนคอมพอสิตทั้งหมด 2 แบบด้วยกัน คือ แบบ core-shell ที่มีอนุภาคนาโนเหล็กออกไซด์เป็นส่วน core และอะลูมินาเป็นส่วน shell และแบบอนุภาคนาโนเหล็กออกไซด์ตกแต่งบนผิวของอนุภาคนาโนอะลูมินา พบว่านาโนคอมพอสิตแบบ core-shell มีขนาด 20 นาโนเมตร และแบบอนุภาคนาโนเหล็กออกไซด์ตกแต่งบนอนุภาคนาโนอะลูมินามีขนาดประมาณ 200 และ 400 นาโนเมตร ซึ่งนาโนคอมพอสิตทั้ง 2 แบบสามารถแสดงปรากฎการณ์ superparamagnetic ได้ จากผลการทดสอบความเป็นพิษต่อเดนไดร ติคเซลล์ พบว่าที่ความเข้มข้น 10 และ 30 μg/mL นาโนคอมพอสิตทั้ง 2 แบบนั้นมีความเป็นพิษต่อเซลล์ต่ำ และจากการทดสอบหาปริมาณ Cytokine ที่เซลล์ผลิต (IL-12, IFN-γ) เพื่อกระตุ้นให้เซลล์ในระบบภูมิคุ้มกันกำจัดสิ่งแปลกปลอมในร่างกาย พบว่านาโนคอมพอสิตแบบอนุภาคนาโนเหล็กออกไซด์ตกแต่งบนอนุภาคนาโนอะลูมินาขนาด 200 นาโนเมตร มีแนวโน้มที่จะสามารถกระตุ้น IL-12 ได้ และขนาด 400 นาโนเมตรมีแนวโน้มที่จะสามารถกระตุ้น IFN- γ ได้ แต่จำเป็นต้องมีการทดลองซ้ำและเพิ่มเติมเพื่อหาข้อสรุปสมบัติการกระตุ้นภูมิคุ้มกันที่ชัดเจน
การสังเคราะห์อนุพันธ์ mansonone G เป็นสารต้านมะเร็ง
Authors:   , เลิศบำรุงชัย กรรภิรมย์
Published: February 2025

ได้แยก mansonone G จากแก่นจันทน์ชะมด สังเคราะห์อนุพันธ์ mansonone G 6 ชนิด ได้แก่ decyl ether (2), allyl ether (3), 3,3-dimethylallyl ether (4), cinnamyl ether (5), 3-bromopropyl ether (6) และ methyl acetyl ether (7) จากการทำปฏิกิริยาระหว่าง mansonone G กับแอลคิลโบรไมด์ ที่สอดคล้อง พิสูจน์เอกลักษณ์ของอนุพันธ์ mansonone G ที่สังเคราะห์ได้ด้วย ¹H, ¹³C NMR และ HRMS พบว่าได้สารใหม่ 3 ตัว ตรวจสอบความเป็นพิษของอนุพันธ์ mansonone G ต่อเซลล์มะเร็งลำไส้ใหญ่ส่วน ปลาย HCT-116 และเซลล์มะเร็งลำไส้ใหญ่ส่วนปลายที่ดื้อยา HT-29 พบว่าอนุพันธ์ mansonone G ทุกชนิด มีความเป็นพิษต่อเซลล์มะเร็งสูงกว่า mansonone G แนวโน้มความเป็นพิษต่อเซลล์มะเร็งของอนุพันธ์ mansonone G ที่มีจำนวนคาร์บอนในสายโซ่ตรงต่างกันเป็นรูประฆังหงาย โดยอนุพันธ์ที่มีจำนวนคาร์บอน ในสายโซ่เป็นแปดและสิบ (2) มีฤทธิ์ความเป็นพิษต่อเซลล์มะเร็งทั้งสองชนิดสูงสุด และอนุพันธ์ mansonone G อื่น (3-7) มีความเป็นพิษต่อเซลล์มะเร็งในระดับที่สูง
การสังเคราะห์อนุพันธ์พิเพอรีนด้วยปฏิกิริยาดีลส์แอลเดอร์ โดยใช้ซีโอไลต์เป็นตัวเร่งปฏิกิริยา
Authors:   , สุขสกุล คำนึง
Published: February 2025

ชาบาไมด์เป็นสารในกลุ่มไดเมอริกเอไมด์อัลคาลอยด์ ซึ่งมีฤทธิ์ทางชีวภาพที่หลากหลาย เช่น มีฤทธิ์ใน การต้านเนื้องอก จากฤทธิ์ทางชีวภาพที่โดดเด่นของชาบาไมด์นี้ทำให้มีการพัฒนาวิธีการสังเคราะห์ขึ้นมา โดยเฉพาะอย่างยิ่งการสังเคราะห์ชาบาไมด์จากพิเพอรีนผ่านปฏิกิริยาดีลส์แอลเดอร์ มีกรดเป็นตัวเร่งปฏิกิริยา โดยเฉพาะลิวอิส แอซิด เมื่อเร็วๆ นี้มีการใช้ซิลิก้า เจล เป็นตัวเร่งปฏิกิริยาภายใต้สภาวะที่ไม่ใช้ตัวทำละลายแต่ ต้องใช้อุณหภูมิสูง ดังนั้นในงานวิจัยนี้ผู้วิจัยจึงนาซีโอไลต์มาประยุกต์ใช้เพื่อเป็นตัวเร่งในการสังเคราะห์ชาบา ไมด์ โดยไม่ใช้ตัวทำละลาย ซึ่งเป็นการนาซีโอไลต์มาใช้ในปฏิกิริยาดีลส์แอลเดอร์เป็นครั้งแรก ในการทดลองนี้ ผู้วิจัย ศึกษาสภาวะที่เหมาะสมโดยการปรับเปลี่ยน ชนิดของซีโอไลต์ ปริมาณกรด และอุณหภูมิ ผลการทดลอง ทุกปฏิกิริยาที่มีซีโอไลต์ให้เปอร์เซ็นต์ผลิตภัณฑ์ซึ่งวัดด้วย NMR สูงกว่าซิลิก้า เจล ในบรรดาซีโอไลต์ที่ทดส อบ ZSM-5-PrSO₃H ให้ผลที่ดีที่สุด โดยใช้ปริมาณกรด 0.007 มิลลิโมล ที่อุณหภูมิ 175 องศาเซลเซียส ดังนั้น สภาวะดังกล่าวสามารถนำไปประยุกต์ใช้สังเคราะห์ไดเมอริกเอไมด์อัลคาลอยด์กลุ่มนี้ได้
การสังเคราะห์นาโนคอมพอสิตของลิเทียมไอรอนฟอสเฟตและคาร์บอน โดยใช้แหล่งคาร์บอนจากธรรมชาติเพื่อใช้เป็นขั้วแคโทดในลิเทียมแบตเตอรี่
Authors:   , มงคลรัตนชัย มัชฌิมา
Published: February 2025

LiFePO₄ คาร์บอนนาโนคอมพอสิต ซึ่งเป็นขั้วแคโทดชนิดหนึ่งที่ใช้ในลิเทียมแบตเตอร์สังเคราะห์สำเร็จใน งานวิจัยนี้ ด้วยกระบวนการ sol-gel ได้ผลิตภัณฑ์ผสมระหว่าง Li₃Fe₂(PO₄)₃ และ Fe₂O₃ ในขณะที่กระบวน ที่สังเคราะห์ LiFePO₄ ได้ คือกระบวนการไฮโดรเทอร์มอล โดยมี LiOH FeSO₄ และ H3PO₄ เป็นแหล่ง ลิเทียม เหล็ก และฟอสเฟตตามลำดับ ในตอนแรก เนื้อของผลกล้วย ชานอ้อย และผลตะลิงปิงถูกใช้เป็นแหล่ง คาร์บอน และตัวรีดิวซ์ โดยคอมพอสิตที่ได้จากการใช้กล้วย และชานอ้อยในการสังเคราะห์ให้เฟสเดี่ยวของ LiFePO₄ ที่มีความเป็นผลึก ในขณะที่ตะลิงปิงมีสารปนเปื้อนเป็น เหล็กออกซาเลต จากนั้นทำการเผา LiFePO₄ ที่ใช้กล้วยในการสังเคราะห์ภายใต้แก๊สอาร์กอน XRD ได้แสดงว่าหลังจากเผายังคงเป็นเฟสเดี่ยวของ LiFePO₄ เมื่อนำไปวิเคราะห์ธาตุพบว่ามีปริมาณคาร์บอน 10.95% โดยน้ำหนัก และการทำแผนที่ธาตุโดยใช้ SEM-EDX ยืนยันว่าคาร์บอนกระจายตัวทั่ว LiFePO₄.
กลไกการเกิดแผ่นดินไหวตามรอยเลื่อนย้อนแนวกลางหลัก เทือกเขาหิมาลัย
Authors:   , แสนสวาท เบญจพร
Published: February 2025

การศึกษานี้มีวัตถุประสงค์หลักเพื่อศึกษากลไกการเกิดแผ่นดินไหว (focal mechanism) ตามรอยเลื่อนย้อนแนวกลางหลักเทือกเขาหิมาลัย (The main central thrust, Himalaya) โดยใช้ฐานข้อมูลการเกิดแผ่นดินไหวที่เคยเกิดขึ้นในอดีตจากหน่วยงาน Global Centroid Moment Tensor (http://www.globalcmt.org/CMTsearch.html) ซึ่งจะออกมาในรูปแบบของ GMT format จะมีจำนวนข้อมูลแผ่นดินไหวในอดีตบริเวณพื้นที่ศึกษานี้จำนวน 1580 ข้อมูล บันทึกอยู่ในช่วงปี พ.ศ.2519–พ.ศ.2560 และมีความลึกของจุดศูนย์เกิดแผ่นดินไหวอยู่ระหว่างตั้งแต่ 10-423 กิโลเมตร ในการศึกษานี้ผู้วิจัยได้จำแนกข้อมูลจากสภาพแวดล้อมทางธรณีแปรสัณฐานที่สัมพันธ์กับการเกิดแผ่นดินไหว (seismotectonic setting) ออกเป็น 2 ประเภท ดังนี้ 1) แผ่นดินไหวระหว่างแผ่นเปลือกโลกที่ระดับความลึก 10- 40 กิโลเมตร (interplate earthquake) และ 2) แผ่นดินไหวภายในแผ่นเปลือกโลกที่ระดับความลึกตั้งแต่ 41 กิโลเมตรขึ้นไป (intraslab earthquake) ซึ่งในแต่ละสภาพแวดล้อมผู้วิจัยได้ทำการศึกษาการกระจายตัวเชิงพื้นที่ของค่าระนาบรอยเลื่อน (fault plane determination) ประกอบไปด้วย 1) ค่าการวางตัวของรอยเลื่อน (strike) 2) ค่ามุมเอียงเท (dip) และ 3) ค่ามุมคาย (rake) จากผลการศึกษาสรุปว่า ในกรณีของแผ่นดินไหวระหว่างแผ่นเปลือกโลก(interplate earthquake) พบว่าพื้นที่ทางตะวันตะวันออกเฉียงใต้ ตะวันออกเฉียงเหนือ และทางตอนเหนือมีการเลื่อนตัวแบบรอยเลื่อนแนวระดับชนิดขวาเข้า (right-lateral strike-slip fault) ในขณะที่ในพื้นที่ทางตะวันออกเฉียงเหนือของพื้นที่ศึกษามีการเลื่อนตัวแบบรอยเลื่อนปกติแบบขวาเข้า (normal right-lateral oblique fault) และทางด้านตะวันตกของพื้นที่มีการเลื่อนตัวแบบแนวรอยเลื่อนย้อนมุมกลับแบบขวาเข้า (reverse right-lateral oblique fault) ซึ่งเมื่อนามาเปรียบเทียบกับข้อมูลในอดีตพบว่ามีความคล้ายคลึงกันซึ่งจะมีช่วงของค่าการวางตัวของรอยเลื่อนอยู่ที่ 30.1 - 353.4 องศา ค่ามุมเอียงเทอยู่ที่ 32.5 - 86.4 องศา และค่ามุมคายอยู่ที่ -64.5 - 178.4 องศา ส่วนกรณีของแผ่นดินไหวภายในแผ่นเปลือกโลก (intraslab earthquake) จะมีค่าการวางตัวของรอยเลื่อนอยู่ที่ 125.0 - 257.5 องศา ค่ามุมเอียงเท 35.7 - 80.0 องศา และค่ามุมคายอยู่ที่ -173.3 - 91.5 องศา โดยเฉพาะอย่างยิ่งในกรณีของค่ามุมคายในบริเวณแผ่นดินไหวระหว่างแผ่นเปลือกโลก (interplate earthquake) ที่ได้จากการศึกษาครั้งนี้ เป็นประโยชน์ต่อการประเมินพื้นที่เสี่ยงต่อการเกิดแผ่นดินไหวตาม (after shock) เมื่อเกิดแผ่นดินไหวหลัก (mainshock) ขึ้นในอนาคต
Reservoir property analysis from well log data of north cape formation, Taranaki Basin, New Zealand
Authors:   , Kuhasubpasin Boontigan
Published: February 2025

Taranaki basin is the petroleum production basin along the western side of New Zealand. The main production fields have been along the marginal zone with Cenozoic reservoirs. However, the Cenozoic fan reservoirs are restricted to the offshore zone which is the majority of the basin. Therefore, Cretaceous sandstones in the North Cape Formation which deposited in sub-basin at the initial phase of basin formation might be the target reservoir in the deepwater block. Nonetheless, the Cretaceous reservoir is still in its infancy due to the limitation of the data. In this study, well log data were used to reveal the North Cape Formation characteristic. The petrophysical interpretation was used to identify depositional environment and reservoir properties. The result gives evidence of reservoir properties of sandstone in the North Cape Formation. The porosity is between 10% and 27% while permeability is up to 700 mD. The porosity of sandstones in wells located near the peninsular is lower than wells located in the offshore zone. The porosity might be controlled by compaction as a result of overburden sedimentary successions. This hypothesis relates to seismic data showed progradation of sediment from the Taranaki peninsular and proportion of clay minerals which referred to the degree of compaction. Another factor controlling the porosity is depositional environment. Barrier bar sandstone shows the highest porosity compared with channel and tidal flat sandstone. In conclusion, the North Cape Formation sandstone has potential to become a reservoir especially in the deepwater field, and the main factors controlling reservoir properties are depositional environment and degree of compaction.
การกระจายตัวเชิงความถี่ของขนาดหลุมอุกกาบาตบนดาวอังคาร
Authors:   , ช่อหิรัญกุล ณฐนันท์
Published: February 2025

จากเหตุการณ์ภัยพิบัติที่เกิดขึ้นบนโลก เหตุการณ์อุกกาบาตพุ่งชนโลก (meteorite impact) นับว่า เป็นภัยพิบัติที่รุนแรงที่สุดเพราะส่งผลกระทบถึงการสูญพันธุ์ครั้งใหญ่ของสิ่งมีชีวิตบนโลก ทั้งนี้ในปัจจุบัน โอกาสที่อุกกาบาตจะพุ่งชนโลกค่อนข้างต่ำดังนั้นเหตุการณ์อุกกาบาตพุ่งชนโลกจึงกลายเป็นเรื่องไกลตัว สำหรับการดำเนินชีวิตของมนุษย์ อย่างไรก็ตามงานวิจัยในอดีตค้นพบว่าการเกิดอุกกาบาตพุ่งชนโลก เชื่อมโยงกับการสูญพันธุ์ของสิ่งมีชีวิตบนโลก โดยนักวิจัยได้กล่าวอธิบายไว้ว่าการพุ่งชนโลกของก้อน อุกกาบาตเป็นสาเหตุให้เกิดขี้เถ้าและฝุ่นควันต่าง ๆ ปริมาณหลายตันฟุ้งและลอยขึ้นสู่บรรยากาศปกคลุม แสงอาทิตย์ที่จะเดินทางมายังผิวโลก ทำให้พืชไม่สามารถเจริญเติบโตได้ส่งผลให้สัตว์กินพืชตายลงอย่าง รวดเร็วเนื่องจากขาดอาหาร หลังจากเกิดเหตุการณ์ดังกล่าวโลกได้มีกระบวนการธรณีแปรสัณฐาน (tectonic) โดยเกิดกระบวนการจมตัวของแผ่นเปลือกโลกเก่าและการสร้างผิวเปลือกโลกขึ้นมาใหม่ การ เปลี่ยนแปลงนี้ทำให้นักวิทยาศาสตร์ไม่สามารถใช้ข้อมูลหลุมอุกกาบาตที่หลงเหลืออยู่ศึกษาการกระจายตัว เชิงความถี่และขนาดของหลุมอุกกาบาตที่พุ่งชนโลกทั้งหมดได้ จึงเป็นที่มาของงานวิจัยนี้คือศึกษาการ กระจายตัวเชิงความถี่และขนาดของหลุมอุกกาบาตของดาวอังคารซึ่งเป็นดาวเคราะห์ที่อยู่ใกล้กับโลกและ ใกล้เคียงกับแถบดาวเคราะห์น้อย (asteroid belt) เพื่อเปรียบเทียบเหตุการณ์ที่จะเกิดขึ้นบนโลก โดยใน งานวิจัยนี้ได้ศึกษาค่าตกกระทบของอุกกาบาตบนดาวอังคารเปรียบเทียบกับเหตุการณ์ที่เกิดบนดวงจันทร์ซึ่ง สัมพันธ์กับเหตุการณ์ที่เกิดขึ้นบนโลก โดยใช้ข้อมูลหลุมอุกกาบาตจากฐานข้อมูลขององค์กร NASA ทั้งสิ้น 384,343 เหตุการณ์ เพื่อประเมินพฤติกรรมการพุ่งชนของอุกกาบาต โดยขั้นตอนการประเมินประกอบด้วย 3 ขั้นตอนหลัก คือ 1) การประเมินขนาดหลุมอุกกาบาตที่มีขนาดใหญ่ที่สุดที่จะสามารถเกิดขึ้นได้ 2) การ ประเมินคาบอุบัติซ้ำของการเกิดอุกกาบาตขนาดต่าง ๆ และ 3) การประเมินความน่าจะเป็นของการเกิดหลุม อุกกาบาตขนาดต่าง ๆ ณ ความถี่ระดับต่าง ๆ จากผลการประเมินบ่งชี้ว่าพื้นที่ทั้งหมดของดาวอังคารไม่ได้ ถูกอุกกาบาตชนแบบสุ่ม (random) หรือกระจายไปทั่วทุกพื้นที่ แต่มีความแตกต่างของความถี่และขนาด ของหลุมอุกกาบาตที่ตกกระทบในแต่ละพื้นที่ของดาวอังคาร อีกทั้งการตกกระทบของอุกกาบาตขนาดเล็กถึง ปานกลางบนดาวอังคารมีความถี่สะสมมากกว่าการตกกระทบบนดวงจันทร์ซึ่งสัมพันธ์กับวงโคจรของดาว อังคารคือมีวงโคจรใกล้กับแถบดาวเคราะห์น้อย แต่กลับกันการตกกระทบของอุกกาบาตขนาดใหญ่บนดวง จันทร์มีความถี่สะสมมากกว่าการตกกระทบบนดาวอังคารซึ่งเกิดจากลักษณะวงโคจรของดวงจันทร์และดาว อังคาร
การติดตามการเปลี่ยนแปลงสัณฐานวิทยาชายหาดจากหาดแม่รำพึง จังหวัดระยอง
Authors:   , นิลสิทธิกุล กานต์กวี
Published: February 2025

หาดแม่รำพึง และลานหินขาวที่จังหวัดระยอง มีชื่อเสี่ยง และเป็นที่นิยมสำหรับนักท่องเที่ยว โดยเป็นหาดทรายยาวและมีแหลมหินเล็กบริเวณตอนกลางของหาด จากรายงาน ข้อมูลของกรม ทรัพยากรทางทะเลและชายฝั่งในปี 2558 ระบุว่า หาดแม่รำพึงเป็นหาดที่มีการเปลี่ยนแปลงแบบกัด เซาะปานกลาง (กัดเซาะ 1-5 เมตร/ปี) การศึกษาครั้งนี้มีวัตถุประสงค์เพื่อติดตามการเปลี่ยนแปลงธรณี สัณฐานและความสมดุลของตะกอนชายฝั่งในระยะยาวและระยะสั้น และวิเคราะห์ปัจจัยทางกาพภาพที่ อาจส่งผลให้เกิดความเสี่ยงต่อกิจกรรมท่องเที่ยว โดยแบ่งการศึกษาออกเป็น 2 วิธี คือ การวิเคราะห์ ภาพถ่ายดาวเทียมในการดูระยะยาวโดยการวัดอัตราการเคลื่อนที่ของเส้นแนวชายฝั่งตั้งแต่ปี พ.ศ.2546 ถึง 2559 รวมระยะเวลา 13 ปี และอีกวิธีคือ ใช้กล้องสำหรับวัดระดับในการดูระยะสั้น โดยการวัดระดับ ชายหาด (Beach Profiling) ได้แก่ 3 ช่วงเวลา คือ ช่วงเวลาต้นมรสุม ระหว่างฤดูมรสุม และหลังมรสุม ตะวันออกเฉียงเหนือ และได้แบ่งพื้นที่ศึกษาเป็น 3 พื้นที่ย่อยได้แก่ ตอนเหนือ ตอนกลางและตอนใต้ ผลการวิเคราะห์จากภาพถ่ายดาวเทียม (ปี พ.ศ.2546-2559) พบว่า เส้นแนวชายฝั่งของหาดแม่ รำพึงอยู่ในความสมดุลระหว่างการสะสมตัวและการกัดกร่อน เนื่องจากเส้นแนวชายฝั่งในขณะน้าขึ้น สูงสุดมีรูปแบบคล้ายกันตลอดทั้งแนว ไม่มีความแตกต่างกันอย่างมีนัยสำคัญ และการพัดพาตะกอนมา สะสมตัวในแต่ละฤดูนั้นอยู่ในระดับใกล้เคียงกันมาก ไม่ได้ส่งผลให้เกิดความเสี่ยงในกิจกรรมทางทะเล โดยปัจจัยกายภาพที่อาจก่อให้เกิดความเสี่ยง ได้แก่ ความลาดชันจากชายหาดสู่พื้นทะเล และหินแกรนิต ที่อยู่ใต้ระดับน้ำที่ทำให้พื้นทะเลมีระดับที่ไม่สม่ำเสมอกันที่เป็นผลทำให้กระแสน้ำผิดปกติในช่วงน้ำขึ้น
ภาวะสำหรับการแยกอิแนนทิโอเมอร์ด้วยแก๊สโครมาโทกราฟี
Authors:   , คำวอน ณิชารีย์
Published: February 2025

งานวิจัยนี้ศึกษาภาวะสำหรับการแยกอิแนนทิโอเมอร์ของแอลกอฮอล์รวม 17 ชนิด ที่มีโครงสร้างหลัก คือ 1-phenylethanol (PE-H), 1-phenyl-1-propanol (PP-H) และ 1-phenyl-1-butanol (PB-H) ด้วย แก๊สโครมาโทกราฟี โดยใช้ 2,3-di-O-methyl-6-O-tert-butyldimethylsilyl-β-CD ผสมใน OV-1701 เป็น เฟสคงที่ โดยทำการวิเคราะห์ทั้งรูปแบบโปรแกรมอุณหภูมิและอุณหภูมิคงที่ เพื่อหาภาวะที่สามารถแยกคู่อิแนนทิโอเมอร์ออกจากกันได้อย่างสมบูรณ์และใช้เวลาในการวิเคราะห์น้อยที่สุด พบว่าการวิเคราะห์ด้วยโปรแกรมอุณหภูมิจาก 50 ถึง 200 ºC ที่อัตรา 30.00 ºC/min หากการแยกของคู่อิแนนทิโอเมอร์มีค่า Rs > 1.25 จะมีโอกาสสูงที่จะแยกคู่อิแนนทิโอเมอร์ได้อย่างสมบูรณ์ จากนั้นเลือกใช้ภาวะอุณหภูมิคงที่โดยอาศัย ข้อมูลเบื้องต้นจากภาวะโปรแกรมอุณหภูมิ นอกจากนี้สารกลุ่ม PE มีหมู่แทนที่ในตำแหน่ง ortho จะส่งผลให้ แยกคู่อิแนนทิโอเมอร์ได้ดีและใช้เวลาน้อย
การเตรียมเส้นใยพอลิแลคติกแอซิดระดับนาโนที่มีนีโอมัยซินด้วยวิธีการปั่นเส้นใยด้วยไฟฟ้าสถิต
Authors:   , หวังอำนวยพร ศุภากร
Published: February 2025

ในงานวิจัยนี้ พอลิแลคติกแอซิด (PLA) ซึ่งมีสมบัติความเข้ากันได้ทางชีวภาพถูกปั่นเส้นใยด้วยไฟฟ้าสถิต และยาปฏิชีวนะนีโอมัยซินถูกบรรจุลงในเส้นใย โดยได้ทำการศึกษาผลของความเข้มข้นของ PLA และปริมาณนีโอมัยซินต่อการขึ้นรูปเส้นใยระดับนาโน จากนั้นจึงตรวจสอบสมบัติด้านการปลดปล่อยนีโอมัยซิน ของเส้นใย ผลที่ได้แสดงให้เห็นถึงความสามารถในการบรรจุนีโอมัยซินว่า ขึ้นกับความเข้มข้นของนีโอมัยซินที่เพิ่มมากขึ้น เส้นใยซึ่งเตรียมจาก PLA 10%w/v และนีโอมัยซิน 15 %w/w ให้ค่าการปลดปล่อยนีโอมัยซินสูงที่สุดที่เกือบ 100% เมื่อแช่เส้นใยเป็นเวลา 60 นาที
พลวัตของสัณฐานชายหาดที่สัมพันธ์กับเหตุการณ์คลื่นซัดฝั่งจากลมมรสุม ตะวันออกเฉียงเหนือบริเวณอำเภอบางสะพาน จังหวัดประจวบคีรีขันธ์
Authors:   , คงใหม่ วีรินทร์
Published: February 2025

ในช่วงเดือนพฤศจิกายนถึงเดือนมกราคมของทุกปี ประเทศไทยจะได้รับอิทธิพลจากลมมรสุม ตะวันออกเฉียงเหนือ เป็นผลให้ระดับน้ำทะเลในอ่าวไทยเพิ่มสูงขึ้นกว่าระดับน้ำทะเลปานกลาง ซึ่งเป็นผลมา จากน้ำในทะเลจีนใต้ไหลลงมาสู่อ่าวไทยโดยมีความสัมพันธ์กับลมที่พัดพามาจากทิศตะวันออกเฉียงเหนือ ทำให้เกิดคลื่นกาลังแรงกัดเซาะชายฝั่งส่งผลให้ลักษณะธรณีสัณฐานชายฝั่งเกิดการเปลี่ยนแปลงไปจากเดิม บริเวณหาดบ้านกรูดถึงหาดแม่รำพึง อำเภอบางสะพาน จังหวัดประจวบคีรีขันธ์ เป็นพื้นที่หนึ่งซึ่งได้รับ ผลกระทบจากคลื่นซัดฝั่งในช่วงมรสุมตะวันออกเฉียงเหนือทุกปี โดยลักษณะของภูมิประเทศชายฝั่งทะเลทางตอนเหนือเป็นที่ราบชายฝั่งส่วนตอนใต้เป็นเนินทรายลมหอบซึ่งมีความแตกต่างกันชัดเจน ผู้วิจัยจึงต้องการ ศึกษาการเปลี่ยนแปลงสัณฐานชายหาดเนื่องจากคลื่นกำลังแรงว่ามีความสัมพันธ์กับปัจจัยทางภูมิประเทศ อย่างไร และเพื่อให้ทราบถึงการกัดเซาะและการฟื้นตัวบริเวณชายหาด โดยทำการศึกษาเปรียบเทียบข้อมูล จากการออกภาคสนาม 3 ครั้งคือ ช่วงก่อน-ระหว่าง-และหลัง การเกิดมรสุมตะวันออกเฉียงเหนือ ผลการศึกษา สามารถจัดแบ่งพื้นที่ทั้ง 7 จุดศึกษาออกเป็น 2 กลุ่มตามค่าความลาดชันของชายหาด โดยเมื่อพิจารณาเปรียบเทียบกัน พบว่าตำแหน่งการกัดเซาะและสะสมตัวของตะกอนแปรผันตรงกับระดับ ความลาดชันของชายหาดในแต่ละพื้นที่ กลุ่มแรกคือ กลุ่มที่มีค่าความชันพื้นที่ต่ำ ได้แก่ จุดศึกษาที่ 1 ถึง 3 มีการกัดเซาะในแนวดิ่งต่ำ กลุ่มที่ 2 คือกลุ่มที่มีค่าความชันของพื้นที่สูง มีการกัดเซาะแนวดิ่งสูง ได้แก่ จุดศึกษาที่ 4 ถึง 7 ตั้งอยู่ทางตอนเหนือของพื้นที่ศึกษา สำหรับอัตราการกัดเซาะในแนวราบพบว่าทั้งสองกลุ่มมี ค่าเฉลี่ยใกล้เคียงกัน ค่าเฉลี่ยของขนาดตะกอนชายหาดพบว่าช่วงเวลาระหว่างเหตุการณ์คลื่นกำลังแรงจนถึง หลังเหตุการณ์คลื่นกำลังแรง ตะกอนมีขนาดใหญ่ขึ้น และพบว่ามีปริมาณส่วนประกอบของตะกอนบางชนิด เปลี่ยนไป
การเคลือบโคพอลิเมอร์ที่เป็นสวิทเทอร์ไอออนผ่านปฏิกิริยาคลิกเพื่อป้องกันการดูดซับอย่างไม่จำเพาะเจาะจงของสารชีวโมเลกุล
Authors:   , วิจิตรอมรเลิศ อาริยา
Published: February 2025

ฟาวลิงหรือการดูดซับอย่างไม่จำเพาะเจาะจงของสารชีวโมเลกุล เช่น โปรตีน เซลล์ หรือแบคทีเรีย บ่อยครั้งส่งผลกระทบที่ไม่พึงประสงค์และเป็นอันตรายได้ ปัจจุบันพบว่าการติดเชื้อในโรงพยาบาลนั้น ร้อยละ 80 มีสาเหตุจากการยึดเกาะของแบคทีเรียที่ก่อตัวเป็นไบโอฟิล์มบนวัสดุที่ใช้ทางการแพทย์ แนวทางหนึ่งที่มี ประสิทธิภาพในการป้องกันการเกิดไบโอฟิล์มคือ การเคลือบพื้นผิววัสดุด้วยพอลิเมอร์ที่มีสมบัติชอบน้ำสูง โดย ในงานนี้ผู้วิจัยเลือกใช้สวิทเทอร์ไอออนิกโคพอลิเมอร์ของ เมทาคริโลอิลออกซีเอทิลฟอสโฟริลโคลีน (MPC) กับ ไดไฮโดรไลโปอิกแอซิด (DHLA) ที่มีหมู่เมทาคริเลทหรือ (poly(MPC-DHLA)) เคลือบลงบนพื้นผิววัสดุที่ใช้ ทางการแพทย์ เพื่อต้านการดูดซับอย่างไม่จำเพาะเจาะจงของสารชีวโมเลกุล ผู้วิจัยได้สังเคราะห์โคพอลิเมอร์ ผ่านปฏิกิริยาพอลิเมอไรเซชันแบบ reversible addition-fragmentation chain transfer (RAFT) โดย หน่วยซ้ำที่เป็น MPC มีสมบัติเข้ากันได้กับสิ่งมีชีวิตและต้านการดูดซับอย่างไม่จำเพาะเจาะจง ในขณะที่ หน่วยซ้ำของ DHLA สามารถเกิดการเชื่อมขวางของโคพอลิเมอร์ผ่านปฏิกิริยาไทออล-อีนได้ ทั้งนี้จะทำการ เคลือบโคพอลิมอร์ด้วยวิธีการปั่นเหวี่ยงบนพื้นผิวของวัสดุทางการแพทย์หลายชนิด ได้แก่ ซิลิกอน, ไททาเนียม, สแตนเลส, พอลิเอทิลีน, พอลิอีเทอร์อีเทอร์คีโตน, พอลิไดเมทิลไซลอกเซน และพอลิเมทิลเมทาคริเลต แล้วจึง ทำการพิสูจน์เอกลักษณ์ของฟิล์มบางโคพอลิเมอร์ที่เคลือบบนพื้นผิววัสดุด้วยการย้อม Rhodamine 6G, การ วัดค่ามุมสัมผัสของน้ำและใช้เทคนิค spectroscopic ellipsometry, x-ray photoelectron spectroscopy (XPS) และ atomic force microscopy (AFM) ทดสอบสมบัติการลดการยึดเกาะอย่างไม่จำเพาะเจาะจงของ พื้นผิวที่เคลือบด้วยโคพอลิเมอร์เบื้องต้นด้วยการทดสอบการยึดเกาะของ L929 mouse fibroblast cell โดย ในขณะนี้อยู่ในระหว่างการทดสอบความสามารถในการป้องกันการก่อตัวของไบโอฟิล์มบนพื้นผิวของวัสดุบาง ชนิดที่เคลือบด้วยโคพอลิเมอร์
การสังเคราะห์โคออร์ดิเนชันพอลิเมอร์ของอนุพันธ์ของเพนนิซิลามีนเพื่อใช้เป็นตัวเร่งปฏิกิริยาแบบวิวิธพันธ์
Authors:   , แสนชัย อภิชญา
Published: February 2025

เพนนิซิลามีน เป็นยาที่ใช้ในทางการแพทย์โดยมีคุณสมบัติเป็นสารคีเลต คือสามารถจับกับธาตุโลหะหนักได้ดี มักนำมาใช้รักษาโรควิลสัน เพื่อลดระดับโลหะทองแดงในร่างกายและรักษาผู้ป่วยที่ได้รับพิษจากโลหะหนัก ในงานวิจัยนี้ได้ออกแบบอนุพันธ์ของเพนนิซิลามีน คือ 2-(bis(pyridin-2-ylmethyl)amino)-3-mercapto-3-methylbutanoic acid (1) และ 3-mercapto-3-methyl-2-(1H-1,2,3-triazol-1-yl)butanoic acid (2) เพื่อใช้เป็นลิแกนด์ในการสังเคราะห์ตัวเร่งปฏิกิริยาวิวิธพันธ์ด้วยปฏิกิริยา โคออร์ดิเนชันพอลิเมอร์กับ Pt(II) Pd(II) และ Ni(II) อย่างไรก็ตามสำหรับการทำปฏิกิริยาของเพนนิซิลามีนกับ 2-chloromethylpyridine hydrochloride เพื่อสังเคราะห์สารประกอบ 1 พบว่าได้ผลิตภัณฑ์แบบที่มีหมู่แทนที่ 1 ตำแหน่ง ไม่ใช่สารประกอบ 1 ที่ต้องการ และสำหรับการสังเคราะห์สารประกอบ 2 ทดลองหาวิธีสังเคราะห์ที่เหมาะสม 2 วิธี โดยเกิดผ่านสารมัธยันตร์เอไซด์ วิธีที่ 1 คือการเปลี่ยนเพนนิซิลามีนให้เป็นสารประกอบอนุพันธ์ของโบรมีนซึ่งก็คือ 2-bromo-3-mercapto-3-methylbutanoic acid (3) จากนั้นเกิดปฏิกิริยาแทนที่ด้วยเอไซด์เกิดเป็นสารมัธยันตร์เอไซด์ ผลการทดลองพบว่าไม่สามารถสังเคราะห์สารประกอบ 3 ได้ และวิธีที่ 2 คือการทำปฏิกิริยาของเพนนิซิลามีนกับไตรฟีอิลเอไซด์ ผลิตภัณฑ์ที่ได้คือ 2-azido-3-mercapto-3-methylbutanoic acid (4) ผลการทดลองพบว่าสารประกอบ 4 ที่สังเคราะห์ได้ มีร้อยละของผลิตภัณฑ์เท่ากับ 43% จากนั้นนำสารประกอบ 4 มาทำให้เกิดการปิดวงกับแก๊สอะเซทิลีนด้วยปฏิกิริยาคลิก พบว่ายังไม่สามารถสังเคราะห์สารประกอบ 2 ได้ และผลิตภัณฑ์ที่สังเคราะห์ได้พิสูจน์ทราบโครงสร้างโดยใช้เทคนิคนิวเคลียร์แมกเนติกเรโซแนนซ์สเปกโตรสโคปี และแมสสเปกโทรเมทรี
การพิสูจน์อัตลักษณ์ของพืชสมุนไพรไทยที่ใช้ชื่อพ้อง "โคคลาน" โดยแถบรหัสดีเอ็นเอ ร่วมกับเทคนิคการตรวจวิเดราะห์การหลอมเหลวความละเอียดสูง
Authors:   , พิเชฐกูล วิภาวี
Published: February 2025

"โคคลาน" เป็นสมุนไพรที่มีสรรพคุณแก้อาการปวดเมื่อย พบในรูปแบบที่เป็นเครื่องยาสมุนไพรที่ถูกลดขนาด
เป็นขั้นเล็กหรือเป็นผง หรืออาจพบเป็นส่วนประกอบในตำรับยา อย่างไรก็ตามมีสมุนไพรสามชนิดที่ใช้ชื่อว่า
"โคคลาน" ได้แก่ Croton coudatus Geiseler และ Mallotus repandus (Rottler) Mull. Arg. ซึ่งเป็นพืชที่อยู่ใน
วงศ์ Euphorbiaceae อีกชนิดหนึ่งเป็นพืชที่อยู่ในวงศ์ Menispermaceae คือ Anamita cocculus (L.) Wight &
Arn. ซึ่งมีสาร picrotoxin เป็นองค์ประกอบทางเคมีที่เป็นพิษ ทำให้ทางเดินหายใจอุดต้นและมีอาการทางระบบ
ประสาท ในตำรายาไทยนิยมใช้สมุนไพรโคคลานชนิด C. caudatus และ M. repandus เป็นสมุนไพรแก้ปวดเมื่อย
ดังนั้นจึงจำเป็นต้องตรวจพิสูจน์อัตลักษณ์พืซสมุนไพร "โคคล าน" เพื่อใช้ให้ถูกต้นและเกิดความปลอดภัยแก่ผู้ใช้ ใน
การศึกษานี้จึงใช้ข้อมูลทางพันธุกรรมชนิดแถบรหัสดีเอ็นเอในการตรวจระบุเอกลักษณ์ โดยประสบความสำเร็จในการ
อ่านแถบรหัสดีเอ็นเอบาร์โค้ด 4 บริเวณ ได้แก matK, rbcL, tinH-psbA intergenic spacer และ Internal
transcribed spacer (ITS) โดยลำดับนิวคลีโอไทต์ของดีเอ็นเอบริเวณ matK, rocL, trnH-pstA intergenic spacer
และ ITS ของ C. caudatus เท่ากับ 1521, 1428, 445 และ 627 คู่เบส สมุนไพร M. repandus มีลำดับนิวคดีโอ
ไทด์เท่ากับ 1521, 1428, 783 และ 635 คู่เบส และ A. COcCulus มีลำดับนิวคลิโอไทด์เท่ากับ 1536, 1428, 640
และ 548 คู่เบส ตามลำดับ เพื่อความสะดวก รวดเร็ว และถูกต้องมากยิ่งขึ้น จึงพัฒนาเป็นเครื่องหมายดีเอ็นเอชนิด
แถบรหัสดีเอ็นเอร่วมกับเทคนิคการตรวจวิเคราะห์การหลอมเหลวความละเอียดสูง (DNA Barcode - High
Resolution Melting, Bar-HRM) ซึ่งเป็นเทคนิคการเพิ่มปริมาณดีเอ็นเอบริเวณแถบรหัสดีเอ็นเอร่วมกับเทคนิดการ
ตรวจวิเคราะห์การหลอมเหลวความละเอียดสูง ในการศึกษานี้ ได้เลือกศึกษาบริเวณยีน rOCL ตำแหน่งที่ 890 - 998
ซึ่งมีจำนวน 109 คู่เบส ผลการศึกษาคือสามารถแยกความแตกต่างของพืชทั้งสามชนิดได้โดยการตรวจวิเคราะห์เส้น
โค้งการหลอมเหลว (melting curve analysis) โดยสังเกตค่าการหลอมเหลว (melting temperature, Tm) ที่
แตกต่างกัน โดยค่าเฉลี่ยของ Tm ของ C. caudatus, M. repandus และ A.cocculus เท่ากับ 78.80 土 0.10, 79.60
+ 0.10 และ 79.25 + 0.1 5 องศาเซลเชียส ตามลำดับ ดังนั้นการใช้แถบรหัสดีเอ็นเอร่วมกับเทคนิคการตรวจวิเคราะห์
การหลอมเหลวความละเอียดสูงจึงสามารถพิสูจน์อัตสักษณ์และแยกความแตกต่างของพืชสมุนไพรที่มีซื่อห้องว่า
"โตคลาน" ทั้งสามชนิดได้ รวมทั้งสามารถประยุกต์ใช้เทคนิคนี้ในการตรวจสอบและควบคุมคุณภาพผลิตภัณฑ์
สมุนไพรขนิดอื่นได้ต่อไป
การวิเคราะห์ลักษณะภูมิประเทศในลุ่มน้ำน่าน : การประยุกต์ใช้สำหรับภัยพิบัติดินถล่ม
Authors:   , อุดมเวช พัชริดา
Published: February 2025

บริเวณลุ่มน้ำน่านเป็นบริเวณที่มีลักษณะภูมิประเทศแบบเทือกเขา และมีที่ราบระหว่างหุบเขา ทำให้บริเวณนี้มีโอกาสเกิดดินถล่มได้บ่อยครั้ง ซึ่งการเกิดดินถล่มแต่ละครั้งได้สร้างความเสียหายให้แก่ชีวิตและทรัพย์สิน ดังนั้นงานศึกษานี้ จึงมีจุดมุ่งหมายในการจัดทำแผนที่แสดงความอ่อนไหวต่อการเกิดดินถล่มบริเวณลุ่มน้ำน่าน โดยใช้วิธีการทางสถิติ 2 ตัวแปร ซึ่งเป็นการหาความสัมพันธ์ระหว่างร่องรอยดินถล่มที่เคยเกิดในอดีตกับช่วงของปัจจัย ที่มีผลต่อการเกิดดินถล่ม โดยปัจจัยที่ได้เลือกน้ำมาวิเคราะห์มีทั้งหมด 6 ปัจจัย ได้แก่ ความลาดชัน ด้านรับน้ำฝน ความโค้งตามความลาด ความโค้งของลาดเขาตามแนวขวาง ดัชนีความชุ่มชื้นภูมิประเทศ ดัชนีพลังงงานการไหล โดยจากการศึกษาพบว่าบริเวณที่มีความอ่อนไหวต่อการเกิดดินถล่มสูงจะเป็นบริเวณที่มีค่าความลาดชันสูง (40-90 องศา) มีด้านรับน้ำฝนทิศตะวันออกเฉียงเหนือ มีลักษณะการโค้งแบบโค้งเว้า มีค่าดัชนีความชื้นของภูมิ ประเทศต่ำ และมีค่าดัชนีพลังงานการไหลที่สูง ซึ่งเมื่อน้ำค่าความอ่อนไหวต่อการเกิดดินถล่มของทุกปัจจัยมารวมกันพบว่า ค่าความอ่อนไหวต่อการเกิดดินถล่มมีค่า -4.39 – 4.42 ซึ่งหลังจากทำการแบ่งระดับความอ่อนไหว ต่อการเกิดดินถล่มออกเป็น 5 ช่วงแล้ว พบว่าบริเวณที่มีความอ่อนไหวต่อการเกิดดินถล่มสูงอยู่ทางตอนเหนือของลุ่มน้ำ ซึ่งครอบคลุมบริเวณ อำเภอเฉลิมพระเกียรติ อำเภอบ่อเกลือ และอำเภอแม่จริม จังหวัดน่าน ส่วนบริเวณทางตอนใต้ของลุ่มน้ำน่าน ซึ่งครอบคลุมพื้นที่ จังหวัดพิจิตร กำแพงเพชร นครสวรรค์ และพิษณุโลก มี่ค่าความอ่อนไหวต่อการเกิดดินถล่มที่ต่ำกว่ามาก
ระบบจัดตารางเวลาในโครงการพี่สอนน้องของสำนักงานวิทยทรัพยากร
Authors:   , กุลศรี ณัฏฐนิช
Published: February 2025

โครงงานเรื่อง ระบบจัดตารางเวลาในโครงการพี่สอนน้องของสำนักงานวิทยทรัพยากร” จัดทำขึ้นเพื่อแก้ไขปัญหาในการจัดสรรพื้นที่สำหรับสอนพิเศษให้แก่นิสิตหรือบุคลากรจุฬาลงกรณ์ มหาวิทยาลัย บริเวณอาคารจามจุรี 9 โดยระบบที่พัฒนาสามารถแก้ปัญหาการตรวจสอบสิทธิในการลงทะเบียน โดยอนุญาติให้นิสิตหรือบุคลากรปัจจุบันของจุฬาลงกรณ์มหาวิทยาลัยเท่านั้นที่สามารถลงทะเบียนและจองโต๊ะสำหรับสอนพิเศษได้ นอกจากส่วนของการลงทะเบียนและการจอง ยังมีส่วนของผู้ดูแลระบบที่สามารถจัดการข้อมูลการจอง จัดการข้อมูลเกี่ยวกับสถานที่ และวัน-เวลาทำการซึ่งผลการสำรวจความเห็นจากกลุ่มนิสิตตัวอย่างพบว่าระบบฯ นี้ ทำให้นิสิตสามารถวางแผนและจัดตารางเวลาการเข้าใช้พื้นที่ล่วงหน้าได้ และเจ้าหน้าที่ผู้ดูแลระบบสามารถดูแลการเข้าใช้พื้นที่ของนิสิตหรือบุคลากรให้เป็นไปด้วยความเรียบร้อย